<classify> RAIA watatu wa China na Mtanzania mmoja wamekamatwa na Jeshi la Polisi Kitengo cha Kupambana na Uhalifu ukiwamo wa dawa za kulevya, wakiwa na vifurushi vya viroba vya mawe ya dhahabu 21 na viwili vikiwa na udongo jumla vikiwa na uzito wa kilogramu 28.4, vikiwa vimechanganywa na matunda aina ya tikitimaji.Wachina hao ni Yoolen Wang, Shaoba Chong na Yongzhe Ye pamoja na Mtanzania Heneriko Shija 58, ambao walikamatwa wakiwa na gari aina ya Toyota Landrcuiser V8 lenye namba za usajili T994 DHC iliyokuwa ikiendeshwa na Shija, wakisafirisha vitu hivyo bila kibali cha kusafirisha madini hayo.Kamanda wa Polisi Mkoa wa Kipolisi wa Tarime Rorya, Henry Mwaibambe alisema watuhumiwa hao inadaiwa wanajihusisha na uchimbaji wa madini katika maeneo ya Wilaya ya Butiama mkani Mara.Alisema watu hao walikamatwa mchana wa Agosti 11, mwaka huu mchana na askari wa kikosi maalumu cha kupambana na uhalifu wakiwa doria barabara ya Komaswa kwenda Sirari waliwasimamisha Wachina hao watatu na dereva waliokuwa wakielekea Sirari wakiwa ndani ya gari hiyo.Walipowapekua ndani ya gari hilo waliwakuta watu hao wakiwa na viroba 21 vya madini aina ya dhahabu na viwili vyenye udongo jumla ya viroba 23. Watuhumiwa hao Wachina watatu na Mtanzania walifikishwa Kituo cha Polisi Tarime kuhojiwa zaidi kuhusu kusafirisha madini hayo kinyume cha sheria bila ya kuwa na vibali vya kuyasafirisha kwenda nje ya nchi, alisema Kamanda Mwaibambe.Aliongeza, tuliyapeleka madini hayo kwa Mkemia kwenye Maabara ya Madini Dodoma ambapo majibu yamerudi kuwa katika viroba 21 kuna madini mengi ya dhahabu na aina nyingine za madini mbali mbali, lakini dhahabu iliyokutwa katika viroba hivyo ni kilogramu 28.4. Watuhumiwa hao  <topic>: kitaifa 